recursal/SuperWikiNEXT-32B huggingface dataset:
*Декабристите* ( руски: **Dekabristy** ) биле членови на руското благородно опозициско движење, членови на тајни друштва и организатори на бунтот против царскиот режим во декември 1825 година. години. Името го добиле по месец декември ( руски: *Декабрь* ). 

Руските офицери заедно со 3.000 војници протестираа против императорот Николај I Павлович , откако неговиот постар брат, великиот војвода Константин Павлович абдицирал. Бунтот се случи на плоштадот на Сенатот во Санкт Петербург. Таа била брутално потисната од императорот Николај I.

Декебристите беа првото револуционерно движење против царската автократија , чија програма се движеше од укинување на крепосништвото до воспоставување република, но повеќето од нив се залагаа за уставна монархија во која рускиот император ќе има слична улога како, на пример, британскиот крал. Важно е дека револуционерите биле руски благородници , некои од нив образовани во Франција , каде што дошле во контакт со идеите на Француската револуција. Еден од симпатизерите на Декебристите беше Пушкин , кој директно се осврнува на нив во неговиот роман Евгениј Онегин , иако имаше критички став кон нивните цели. По распадот на востанието, тие биле депортирани воСибир , Декебристите се почитуваат таму до ден-денес како носители на култура и образование во овој некогаш пуст и заостанат дел на Русија.
**Готвачот** е член на куќниот персонал одговорен за подготвување на храна. Изразот се користи и за главата на кујнскиот персонал во кај големи домаќинства или за готвачот-домаќин, многу помалку престижна работа со повеќе мануелни задачи.

Традиционално готвачот во големите домаќинства била жена; денес на тоа работно место се вработуваат главни кувари или шефови на сала кои можат да бидат од било кој пол.

Готвачот е одговорен за подготвува на оброци и менија, како и за менија за забави и други посебни прилики. Тој е исто така одговорен за вршење нарачки на производи, одржување на кујната и водење сметки со локалните трговци. Готвачот дава отчет директно на господарката или понекогаш на домаќинот.

Готвачот има за задача и го надгледува кујнскиот персонал.

Во хиерархијата на куќната послуга, готвачот си ја заработувал позицијата со чиракување, веројатно почнувајќи како Кујнска помошничка.

Денешните готвачи неретко ги менуваат своите работодавачи и посетуваат школа за готвење. Само малкумина современи семејства можат да си дозволат големи групи на слуги, така што готвачот е и домаќин (слуга) (Готвач-домаќин), кој е истовремено и чистач.
**Дадилката** е жена која е вработена како детска негувателка во едно домаќинство и дава отчет директно на господарката. Припомогната е од барем една детска слугинка. Некои дадилки останувале вработени во едно аристократско семејство многу години одгледувајќи повеќе генерации од тоа семејство.

Денес, иако многу семејства вработуваат бебиситерки, тие се хонорарни работници. Дадилки со полно работно време можат да си дозволат само семејствата од високата средна класа до високата класа. Дадилките извршуваат задачи како:

* Чување на децата за време на довогорените часови
* Подджување на физичкиот, социјалниот, емоционалниот, креативниот и интелектуалниот развој кај децата
* Заштита на децата од опасности и обозбедување на безбедна средина
* Приготвување на вкусни и избалансирано хранливи оброци и закуски
* Одржување на добра комуникација со родителите со нивно информирање за развојот и грижите на децата
* Одржување на чистота во куќата која зависи од децата

Обично дадилките се вработуваат на возраст помеѓу 20 и 30 години, понекогаш помлади или постари. Тие имаат релативно ниска плата. Некои работодавачи бараат од дадилките да носат униформи.

Надворешни врски
----------------

|  |  |
| --- | --- |
| Ризница | „Дадилка" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh89001193
* GND: 4323015-5
* NDL: 00563316
* NKC: ph708431

 |

 |
Баба и внука
**Дедо** и **баба** — родители на таткото и мајката.

Скоро секој човек има две баби и двајца дедовци и четири прабаби и четири прадедовци итн. Со зголемувањето на животниот век на луѓето, растел и бројот на деца кои имаат баби и дедовци, а понекогаш и прадедо и прабаба. Заедничкиот живот на три генерации помага да се пренесуваат знаењата и обичаите од генерација на генерација. Честопати, бабите и дедовците ја преземаат улогата на родители ако некој од родителите е настрада или оболи, а исто така играат важна улога во воспитувањето на детето, додека, на пример, родителите се на работа. Во случај на прерана смрт на двајцата родители, бабата и дедото стануваат законски старатели на малолетното дете.

Наводи
------

1. ↑  „дедо" — Дигитален речник на македонскиот јазик
2. ↑  „дедо" — Официјален дигитален речник на македонскиот јазик
3. ↑  „баба" — Дигитален речник на македонскиот јазик
4. ↑  „баба" — Официјален дигитален речник на македонскиот јазик

Поврзано
--------

* Татко
* Мајка
* Внук
Група формирана во 1989 година од Васко Марковски (вокал, музика, текстови), Ѓорѓи Лозаноски (гитара, текстови, програмирање, продукција), Александар Гумберовски (бас гитара/гитара) и Горан Величков (тапани), формација во која настапија на Поп-рок фест 1989 (Дом на млади „25 Мај", денес МКЦ).

Почетоците на групата се под силно влијание на Падот на Византија, Мизар, Телонаука Совршена и Скрб и утеха, влијание кое се чувствува и во подоцнежните фази на бендот, кога авторите на музиката и текстовите (Лозаноски/Марковски) почнуваат да ја откриваат својата авторска зрелост.

Во текот на постоењето (последните активности се регистрирани околу 2006 г.) групата сними петнаесетина демо снимки, во три периоди од своето постоење - *првите*, (Исчезнувам, Еден си, Скрб и утеха, ...) снимени во домашното студио на Дориан Јовановиќ (ex. Плавајс, Девијант, Сет, Стринг Форсис..), *вторите*, (Исчезнувам, Еден си, Летаат, Да можеш далеку да леташ) снимени во студиото на Зоран Михаилов „Нашински звук" (Драчево) и *третите*, снимени повторно во студиото Нашински звук, (П.С. Твојот лик, Третата боја, Помен, Малку светлина за нас, Нем..), продуцирани од Ѓорѓи Лозаноски и Зоран Михаилов. Дел од снимениот материјал се и *траките* „Малку светлина за нас", снимена во студиото М2 на Македонската радио-телевизија (продуцент Коле Кимов) и Летаат (2), снимена во студиото Макотон (продуцент Владо Петровски - Картер).

Низ групата поминуваат дваесетина членови, на различни позиции во креативниот и изведувачкиот процес: гитаристи - Ѓорѓи Лозаноски, Сашо Блажевски, Александар Гумберовски, Киро Пенов), басисти - Александар Гумберовски, Саша Круниќ, Зоран Дабовски, Киро Пенов, *тапанари* - Горан Величков, Драги Тошев, Александар Тошев, Круме Стефановски, Венцислав Смаќоски, клавијатуристи - Елени Новаковска, Александар Колов.

Снимки на Декаденс се објавени на неколку компилациски касети и ЦД-а во и надвор од Македонија и на неколку мрежни места.
**Декад** ― најмала позната единица на македонската пешадија.

Во 333 г.п.н.е се состоела од 16 војници. Името упатува на тоа дека во почетокот единицата се состоела од 10 војници. Се смета дека Филип II Македонски, при реорганизацијата на македонската војска, го зголемил бројниот состав на единицата.

Наводи
------

1. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 145–146. ISBN 9989-624-46-1. Недостасува `|author1=` (help)

|  |  |
| --- | --- |
| Stub icon | *Оваа статија поврзана со античка Македонија е никулец. Можете да помогнете со тоа што ќе ја проширите.** п
* р
* у
 |
**„Гости од галаксијата"** (српскохрватски: *Гости из галаксије*) — филм од 1981 година, режиран од Душан Вукотиќ. Главните улоги ги играат: Рене Биторајац, Љубиша Самарџиќ, Ксенија Прохаска, Хермина Пипиниќ, Звонимир Лепетиќ итн.

Синопсис
--------

Роберт е писател на научнофантастични романи кој открива дека може да ги материјализира своите мисли. Како последица на тоа, на Земјата пристигнува група вонземјани предводени од згодната Андра, која чувствува блискост кон Роберт, а тоа воопшто не ѝ се допаѓа на неговата девојка Биба. Меѓутоа, со ванземјаните доаѓа и чудовиштето Муму...

Наводи
------

1. ↑  РТС, Гости из галаксије (пристапено на 19.6.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Евдокија** била третата сопруга на византискиот цар Константин V Копроним.

Според Теофан Исповедник нејзината сестра била омажена за патрикот Теодот Мелисенос, стратег на тема Анатолик. Нејзината сестра била мајка на Теодот I Цариградски, кој станал во 815 година патријарх на Констинопол, во времето на царот Лав V Ерменец.

Евдокија се омажила меѓу 751 и 769 година за царот Константин V Копроним (719-775) од Сириската династија. Таа била крунисена за августа на 1 април 769 година.

Константин починал од болест за време на војната против хан Телериг од Бугарија на 14 септември 775 година. По овој период, нема извори за понатамошниот живот на Евдокија.

|  |  |  |
| --- | --- | --- |
| Претходник**Марија** | **Византиска царица**751–775 | Наследник**Ирина** |
Евгенија Чирикова кон крајот на 2011 година.
**Евгенија Чирикова** (руски: *Евге́ния Серге́евна Чи́рикова*; р. 12 ноември 1976

 во Москва) — руски еколошки активист, првенствено позната по противењето на изградбата на автопат низ шумата Химки во близина на Москва. Таа, исто така, одиграла значајна улога во руските протести од 2011 до 2012 година по спорните парламентарни избори во Русија. На Чирикова, исто така, и се припишува „стимулирање на националниот интерес за политички реформи". Таа моментално живее во Естонија.

Кампања
-------

Евгенија Чирикова во април 2011 година.
Чирикова водела кампања против изградбата на пат низ шумата Химки. Таа, исто така, помогнала да се убедат Европската банка за обнова и развој и Европската инвестициска банка да го „затворат проектот".

Чирикова била заплашувана поради нејзината кампања. Во 2011 година владини претставници ја посетиле, велејќи дека добиле инструкции да ѝ ги одземат децата затоа што ги злоставувала. Според Чирикова: „Мојата реакција беше целосно беспрекорен бес. Се снимив себеси како опишувам што се случило и го објавив видеото на интернет. Имаше толку многу повици до одделот што тие се повлекоа".

Награди
-------

Во март 2011 година, таа добила „награда за храбра жена предадена од тогашниот американски потпретседател Џо Бајден". Во оваа прилика, таа предложила воведување санкции за руските политичари, вклучувајќи го и министерот за транспорт Игор Левитин.

Во 2012 година, таа била добитник на наградата *Goldman Environmental Prize*, добивајќи награда од 150.000 американски долари. Таа рекла дека ќе ги потроши парите за формирање на кампања наречена *Нашата земја* за борба против слични еколошки кампањи како Химки.

Во ноември 2012 година, *Форин Полиси* ја именувал Евгенија Чирикова за еден од своите Топ 100 глобални мислители за 2012 година.

Семејство
---------

Евгенија Чирикова е во брак со стопанственикот Михаил Матвеев. Двојката има две деца.

Наводи
------

1. ↑  Ruvinsky, Vladimir (July 4, 2011). „From Russian activist to politician: Evgenia Chirikova". *Telegraph*. Архивирано од изворникот на July 11, 2011. Посетено на March 18, 2012.
2. 1 2 3 4  „She dared to call Vladimir Putin a crook". *Telegraph*. Архивирано од изворникот на April 27, 2012. Посетено на April 28, 2012.
3. ↑  „Russia's leading environmentalist flees to Estonia". *The Guardian*. Посетено на April 4, 2015.
4. ↑  Встреча с вице-президентом США, grani.ru, 10.03.2011
5. ↑  „The FP Top 100 Global Thinkers". *Foreign Policy*. 26 November 2012. Архивирано од изворникот на 28 November 2012. Посетено на 28 November 2012.
6. ↑  "Милиция проверяет фирму мужа Евгении Чириковой", gazeta.ru, 10. Dec. 2010
7. ↑  "Чирикова, Евгения", lenta.ru

Надворешни врски
----------------

* Евгенија Чирикова на Facebook
* Евгенија Чирикова на Твитер
**Дроб-сарма** – вид јадење со ориз и јагнешки дропчиња. Традиционално, најмногу се спрема за велигденските празници.

Рецепт
------

Се варат 2-3 лажици ориз и се остава истиот да се излади. 2-3 главици кромид ситно се сечкаат и се пропржуваат заедно со 1 кг јагнешки дроб десетина минути. Се додава сол, црн пипер и магдонос. Се трга настрана да се излади и се меша со сварениот ориз и едно јајце. Со овој материјал се полнат јагнешките кошулки и се замотуваат во сарми. Сармите се редат во огноотпорна тава за печење која се полни со вода до половина од висината на сармите. Се пече на 200оС додека испари водата. Две јајца се мешаат со една чаша јогурт и со смесата се потураат сармите. Се пече уште десетина минути.

Наводи
------

1. ↑  „дроб" — Дигитален речник на македонскиот јазик
2. ↑  Рецепт за дроб-сарма[*мртва врска*] на семрежното место на Македонска трпеза
**„Другата во мене"** — филм во режија на Нил Џордан. Главните улоги ги играат: Џоди Фостер, Теренс Хауард, Нивен Ендрјуз и Ники Кат.

Содржина
--------

Ерика Бејн е радиоводителка од Њујорк. Нејзиниот живот во потполност се менува по еден вооружен напад, кога таа е тешко ранета, а нејзиниот свршеник е убиен. Таа не е способна да ја надмине трагедијата и почнува навечер да талка по улиците со намера да ги пронајде злосторниците. Нејзината потрага по правдата го привлекува вниманието на јавноста и наскоро, целиот град постанува опседнат со нејзините акции.

Наводи
------

1. ↑  *Антена*, број 836, 4.7.2014, стр. 25.
**„Другаришта"** (српски: *Другарчине*) – југословенски филм од 1979 година, во режија на Миќа Милошевиќ. Главните улоги ги толкуваат: Милан Гутовиќ, Беба Лончар, Душан Војновиќ, Павле Вуисиќ, Велимир Бата Живојиновиќ и Ратко Милетиќ..

Синопсис
--------

Војната е штотуку завршена и една група млади партизани се враќа во својот роден град за да го продолжи прекинатото образование. Тие прават сè на „свој начин" зашто се доволно млади за да одат на училиште и да прават разни незгоди, но и доволно зрели за да реагираат на лагите и неправдата. Бучни, секогаш подготвени на судири, тие стануваат проблем на училиштето, на младинската организација и на командата на градот... Меѓутоа, само што се привикнале на нормален живот, еден од нив во заседа го убиваат четниците. Другарите повторно ги облекуваат униформите, го земаат оружјето в раце и успеваат да го одмаздат својот другар. Тогаш, повторно се враќаат во училиштето, но овојпат решени и таму да го положат испитот на зрелоста.

Наводи
------

1. ↑  РТС, Другарчине (пристапено на 5.11.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Дроктулф** — византиски војсководец со свевско или алеманско потекло. Според делото *Лангобардиска историја*, на Павле Ѓаконот тој израснал меѓу лангобардите, кои навлегле на Италијанскиот Полуостров во 569 година. Тој се приклучил на Византиската армија за да се бори против нив, станувајќи важен сојузник на царот и папата.

Откако Фароалд, ламбардскиот војвода на Сполето, го освоил Класис, пристаништето во Равена, Дроктулф повторно го освоил во име на Византија во 575–76 година. Накусо бил заробен и заточен, но бил ослободен и вратен на Византија каде служел како водач (*дукс*, војвода) на византиското гратче Бресчело, преку кое го чувал мостот на реката По кој водел до Класис, во периодот од 584 година. Меѓу 584 и 590 година, тој го чувал од нападите на Аутари, кралот на лангобардите, чии напади предизвикале тој да се повлече во Равена додека областа на Бресчело била освоена од лангобардите и ѕидините на градот биле срамнети со земја.

По неговиот неуспех во Италија, Дроктулф бил повикан на Балканот и Тракија да помогне во одбивањето на нападите на Словените и Аварите кој во тој период го опсадиле градот Адријанапол (586). Византијците го погребале во Сан Витале во Равена, каде неговиот долг епитаф опстоил за истиот да биде запишан од страна на Павле.

Извори
------

* Paul the Deacon. *Historia Langobardorum Liber III*.
* Theophylact Simocatta. *Historiae*
* S. Gasparri. "Droctulfo". *Dizionario Biografico degli Italiani*.
**Драгомир Младенов Петковски** ( 1922
 во Драгоманце, Кумановско —  1944

 во Шишево, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно селско семејство. Завршил основно училиште, а потоа се занимавал со земјоделство. Бил мобилизиран во бугарската војска, но чекал погоден момент за да избега од неа и да им се приклучи на партизаните. Во 1944 годнна, му се укажал погоден момент и избегал од Враца каде што се наоѓала неговата единица и на 6 септември истата година, стапил во Третата македонска ударна бригада. Во борбените акции како пушкомитралезец бил бестрашен и важел за одличен стрелец. Учествувал во акциите кај Велес, Идризово и други места. Кон крајот на октомври 1944 година, бил учесник во крвавата борба против балистите и Германците во околината на селото Шишево. Со својот пушкомитралез успеал да уништи голем број балисти, но тешко бил ранет во левото колено. И покрај тешките рани се борел сè додека имал муниција, до последните минути од неговиот живот.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 231. На `|first=` му недостасува `|last=` (help)
**Готланд** (швед. *Gotlands län*) е округ (*län*) во Шведска. Самиот остров Готланд е најголемиот во земјата и е сместен во Балтичкото Море, источно од поблискиот остров Еланд. Окрузите во Шведска обично се делат на општини, но округот Готланд е единствен во државата што има само една општина (Готланд) и нема окружен совет. Задачите на окружниот совет ги врши општината. Ова главно подразбира здравство и јавен превоз. Меѓутоа округот има окружен административен одбор, кој е државен орган. Одборот и општината се сместени во најголемото населено место на островот — градот Висби (22.000 жители).

Покраина
--------

Округот во Шведска е чисто административна единица наменета за политичко-управни цели. Поранешната покраина Готланд ја опфаќала истата површина од 3184 км2  (3151 км2 без езера и реки).

Управа
------

Административниот одбор го назначува владата и има за цел да усогласува да го сообразува управните работи со државните политички цели на земјата зацртани во парламентот и владата, да ги застапува интересите на округот, да го развива, да определува негови сопствени цели и да ги контролира правните работи. На чело на административниот одбор стои гувернер.

Готланд е единствениот округ во земјата што нема окружен совет и што има само едена општина и еден повикувачки број.

Поврзано
--------

* Готланд (општина)
* Историја на Готланд

Наводи
------

1. ↑  „Квартал 1 2011". Централна статистичка служба. (шведски)
2. ↑  Статистички годишник на Шведска 2009 (шведски)

Надворешни врски
----------------

* Административен одбор на округот Готланд (шведски)
* Општина Готланд Архивирано на 13 август 2010 г. (шведски) (англиски)

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Шведска |
| --- |
|  |
| 
* Блекинге
* Вермланд
* Вестерботен
* Вестернорланд
* Вестманланд
* Вестра Јеталанд
* Готланд
* Даларна
* Еребру
* Естерјетланд
* Јевлеборг
* Јемтланд
* Јеншепинг
* Калмар
* Крунуберг
* Норботен
* Седерманланд
* Сконе (Сканија)
* Стокхолм
* Упсала
* Халанд

 | Шведска |

 |

Координати: 57°29′57″ N; 18°30′34″ E﻿ / ﻿57.499167° СГШ; 18.509444° ИГД﻿ / 57.499167; 18.509444
**Гавро Пановски-Јуноша** (6 јуни 1923

, Раково – 28 март 2014

, Битола) — припадник на македонското националноослободително и комунистичко движење и учесник во Антифашистичката војна во Вардарскиот дел на Македонија.

Животопис
---------

Пановски е роден во селото Раково, Егејски дел на Македонија, на 6 јуни 1923 година. Како ученик во гимназијата во Битола станал член на југословенската младинска комунистичка организација (СКОЈ) од 1941 година. Учествувал во многу акции на скоевците, а меѓу кои и во акции за растурање на летоци против окупаторската власт.

Учество во НОБ
--------------

Како ученик во седми клас заминал во партизани и бил борец во првиот борбен строј на Битолско-преспанскиот партизански одред „Даме Груев". Со овој одред учествувал во акцијата на 2 август во селото Смилево. На 22 октомври 1942 година учествувал во партизанската акција во селото Сопотско, Ресенско. Во 1942 година станал член на Комунистичката партија на Југославија (КПЈ). Од ноември 1942 година бил борец во Партизанскиот одред „Јане Сандански", со кого учествувал во акцијата со која бил извршен напад врз железничката станица кај селата Српци и Беранци. Зимата 1942 и 1943 година бил на партиска работа во Егејскиот дел на Македонија, а пролетта 1943 година се вклучил во Партизанскиот одред „Вичо" на грчката народноослободителна војска ЕЛАС. Заедно со тамошните македонски и грчки партизани учествувал во борбите против бугарските контрачети и грчките националистички и квинслишки воени формации во Леринско и Костурско.

Од мај 1943 година се наоѓал во Битолски партизански одред „Гоце Делчев", а од таму набрзо бил земен за курир на Главниот штаб на Народноослободителната војска и партизанските одреди на Македонија (НОВ и ПОМ). Учествувал во завршните операции за ослободување на Македонија.

По ослободувањето
-----------------

По војната завршил Правен факултет и во 1954 година положил правосуден испит. Заземал високи општествени и политички функции, а од 1983 година до пензионирањето во 1987 година бил претседател на Општинскиот суд на здружен труд во Битола. Бил член на Претседателството на Сојузот на борците во Битола, претседател на Здружението на пензионери во Битола, а од април 2005 година бил избран за претседател на Републичкиот одбор на Сојузот на борци на Македонија. Бил носител на низа признанија, меѓу кои и Партизанска споменица 1941 и Орден за храброст .

Наводи
------

1. 1 2 3 4  Литовски, Александар (28.03.2022). „На денешен ден почина Гавро Пановски, учесник во НОБ". Апла. Посетено на 29 март 2022. Проверете ги датумските вредности во: `|date=` (help)
Газа декември 2007 година**Газа** декември 2007 година
**Газа** (غزة) — најголемиот град во Појасот Газа, кој е дел од палестинските територии. Тој се наоѓа на брегот на Средоземното Море и има население од околу 515.000. Голем дел од населението се состои од палестинските бегалци. Градот има долга историја која датира од 2000 година п.н.е. Во градот има голем број на важни објекти од кои се издвојува џамијата „ел-Омари" од XII век, и црквата „Св. Порфириј" од IV век.

Тука се наоѓаат поголем број на археолошки наоѓалишта од една долга историја. Меѓу нив се остатоците од манастирот на Свети Иларион, која се простира на површина од два хектари, а беа откриени во 1999 година.

Поврзано
--------

* Појас Газа
* Палестина

Надворешни врски
----------------

* Службен портал на градот Газа

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 127865000
* LCCN: n82091876
* GND: 4092680-1
* NKC: ge134183

 |

 |
**Гаврил Стоиловски** (именуван како и **Гаврил Стоилов Сејменски**; Смојмирово, Беровско, 1884) — македонски револуционер, деец на ВМОРО и ВМОК, доброволец во Македонско-одринското ополчение и малешевски околиски војвода.

Животопис
---------

Гаврил Стоиловски, кај народот познат под псевдонимот „Гаво Комитата" е македонски револуционер и деец на ВМОРО и ВМОК. Роден е во 1884 година во малешевското село Смојмирово, кое тогаш се наоѓало во рамките на Отоманското Царство. Со избувнувањето на Првата балканска војна, се приклучил како доброволец во Македонско-одринското ополчение, уште познато и како Македонско-одрински доброволни чети и служел во четата на Дончо Златков. Од 1913 година, станал малешевски околиски војвода и водел голем број на борби против српските чети. За време на Првата светска војна, служел во партизанската чета на поручникот Никола Лефтеров.

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
**Гуна** или **гуња** - селска топла горна облека сошиена од шајак. Била изработена од клашна од природна темна волна, поставена, долга до колената и украсена со гајтани. Гуната претставувала статусен симбол, го изразувал социјалниот и економскиот статус на личност што го носела. Била носена сѐ до втората половина на 19 век.

Историја
--------

Гуната се користела уште во среден вексредниот век, а неговото име настанало од грчкиот и латински збор gunna што значи крзно или кожув. На почетокот на 14 век гуната претставувал едноставен волнен покривач и наметка, со време стана вид капут со долги ракави, за да се трансформира во елек без ракави. Гуните ги изработувале терзии и абаџии од сукна, чоја или шајак. На почетокот бил дел од секојдневната носија, а со време станал дел од свечена традиционална облека. На почетокот на 20 век гуната сѐ помалку се носела, бидејќи тогаш продира модерната градска носија, која била поевтина и подостапна.

Изглед и изработка на гуната
----------------------------

Гуната ретко се произведувала во домашна изведба, главно била изработувана во работилници. Жените подготвувала груб текстил – аба, од кој се изработувала гуната. Главно тоа била ткаенина од волна, ретко од козина, која се ткаела на хоризонтален разбој. После ткаењето, платното се валало во валавици за да се добие покомпактна текстура. Постапката на валање се комбинирало со удари со дрвени удиралки и вода. После валањето и сушењето, ткаенината се боела. Гуните можело да имаат украси и везови, украсите на гуните биле изработувани со пришивање на парчиња сукна, а везот бил изведуван на основата со волнени и свилени гајтани. Гајтанот се усукувал, а потоа се зацврстувал на облеката. Некои занаетчии имале чираци чија единствена задача била да усукуваат гајтани. Колку што гајтаните биле пораскошни тоа значело дека нарачателот бил побогат и дека занаетчијата бил многу вешт. Украсувањето на гуната можело да трае и по неколку месеци, во зависност од сложеноста на украсите.

Аџиите на поклонение носеле гуна изработена од тенка црна чоја со широки ракави без украси која се викала *либаде*.

Гуната во македонски пословици
------------------------------

* Зиме леб, а лете гуна носи, рекол овчарот.
* В лето бес гуна и в зима бес леб да не ојш на дрва.

Поврзано
--------

* Народна носија
* Македонски народни носии
* Терзија
* Абаџија

Наводи
------

1. ↑  „гуња" — Дигитален речник на македонскиот јазик
2. ↑  „гуна" — Дигитален речник на македонскиот јазик
3. ↑  *Македонска енциклопедија*. **I**. Скопје: МАНУ. 2009. стр. 416.
4. 1 2 3  „Гуњ кроз векове". *Iskon mode*. 28 октомври 2017. Архивирано од изворникот на 2019-10-15. Посетено на 15 октомври 2019.
5. ↑  Речник на турцизми, архаизми, дијалектизми и ретко употребувани зборови во македонскиот јазик од Толе Белчев
6. ↑  „Македонски пословици". Архивирано од изворникот на 2020-08-01. Посетено на 2020-08-28.

Надворешни врски
----------------

* Проект Растко- Народни носии
* Етнографски музеј во Белград
**Гергеј Даниелфи** (22 јуни 1997) е унгарски пејач и изведувач, најзначаен за учество во *Дал 2018* и учество во шестата сезона на Икс-фактор.

Кариера
-------

Данифели играл кошарка во детството. Кога имал осум години, тој играл со „Зицер Тајгерс" и бил атлетичар во спортското училиште во Дебрецен.

По завршувањето на основното образование, продолжил со студиите во гимназијата *Ади Ендре* во Дебрецен, каде што почнал да се фокусира повеќе на уметноста. Конечно, почнал да глуми во петто одделение на гимназијата. Тој дебитирал на „Мегастар" на ТВ2. Покрај пеењето и кошарката, научил да свири на гитара, пијано, саксофон и кларинет.

Во 2013 година, тој се обидел да учествува во Икс-фактор на РТЛ Клуб, но не успеал да се појави во живо. Во 2016 година, тој се обидел повторно, каде што конечно завршил на деветтото место. Од септември 2017 година, е студент на *Факултетот за уметности* на Универзитетот во Капошвар.

На 6 декември 2017 година, било објавено дека Даниелфи ќе се натпреварува во *Дал 2018*, унгарскиот национален процес за избор на натпреварот за песна на Евровизија 2018 во Лисабон, Португалија. Прво, на 27 јануари 2018 година, каде што освоил прво место со *AWS* и отиде во полуфиналето. На 10 февруари 2018 година, од првиот полуфинален натпревар, тој постигнал 47 бода и го освоил полуфиналето и се натпреварувал во финалето на концертот. Тој го освоил гласот на жирито во финалето, но *AWS* го освои *Дал*.

Награди
-------

* Дал откритие на годината (2018)

Наводи
------

Надворешни врски
----------------

* Dánify Gergely - adal.hu
**Гери Филипс** е американски писател, сценарист, автор на стрипови и мултимедијален уметник.

Творештво
---------

Гери Филипс е автор на збирките раскази „Разбивачи" (Bangers), „Криминалци" (Perpetrators) и „Монкологија" (Monkology), во кои главен лик е детективот Иван Монк. Тој е добитник на наградата „Chester Himes Mystery", влегол во најтесен избор за наградата „Shamus" и членува во Националниот одбор на писатели на Америка во жанрот мистерија. Неговиот расказ „Диско зомбиња" е објавен на македонски јазик во 2010 година, во збирката „Кокаински хроники", во издание на „Темплум".

Наводи
------

1. ↑  Гери Филипс и Џери Tервалон (уредници), *Кокаински хроники*, Темплум, Скопје, 2010, стр. 164.
**Герингсвалде** (германски: *Geringswalde*) — град во округот Средна Саксонија, во сојузната покраина Саксонија, Германија. Се наоѓа 12 километри северозападно од Митвајда и 27 километри северно од Кемниц.

Историја
--------

Градот бил првпат споменат во 1233 година во документ, кој го потврдува постоењето на бенектанскиот манастер. По протестантската реформација, манастирот бил распуштен и претворен во дворец. Градот никогаш не бил опколен со ѕидини. Краткотрајното лутеранско училиште било затворено во 1568 година, бидејќи ректорот бил обвинет за гезио-лутеранство.

До 19. век, економијата била главно заснована на земјоделство и ткаење. По индустријализацијата, Герингсвалде бил познат по производството на мебел (главно столови и фотелји). Дворецот бил напуштен по Втората светска војна и повеќето од објектите уништени. Герингсвалде бил дел од округот Рохлиц од 1945 до 1994, на округот Митвајда од 1994 до 2008 година, сега припаѓа на округот Средна Саксонија.

Од 1893 до 1997 година, градот бил опслужуван преку стандардната железничка линија Валдхајм-Рохлиц.

Знаменитости
------------

Неоготската црква Мартин Лутер од 1890 година ја заменила поранешната романска црква. Необарокната градска куќа била отворена во 1905 година, додека училиштето во неоренесансен стил во 1894 година. Кулата за набљудување именувана по Фридрих Август Трети на Саксонија, која се наоѓа северно од градот, била отворена во 1907 година.

Копија на милјоказот од 1727 година се наоѓа близу центарот на градот. Оригиналот се чува во музеј во Рохлиц.

Замокот во блиската шума бил уништен уште во средниот век, моментално се останати само одредени руини.

Во селската црква во Алтгерингсвалде се наоѓа дрвениот насликан олтар, кој бил направен околу 1510 и обновен во 1994 година.

Наводи
------

1. ↑   „Тековно население по општини во 2020 г.". *Статистичка служба на Саксонија*. јуни 2020. (германски)

Надворешни врски
----------------

* Герингсвалде на Ризницата ?
* Официјална страница на градот
* Geringswalder Postmeilensäule Архивирано на 27 септември 2007 г.

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Средна Саксонија |
| --- |
|  |
| 
* Августусбург
* Алтмитвајда
* Бобрич-Хилберсдорф
* Бранд-Ербисдорф
* Бургштет
* Вајсенборн
* Валдхајм
* Векселбург
* Герингсвалде
* Гросвајчен
* Гросхартмансдорф
* Гросширма
* Дебелн
* Дорфкемниц
* Едеран
* Епендорф
* Ерлау
* Зајда
* Зелиц
* Кенигсфелд
* Кенигсхајн-Видерау
* Клаусниц
* Крибштајн
* Лајсниг
* Лихтенау
* Лихтенберг
* Лојбсдорф
* Лунценау
* Милау
* Митвајда
* Мохау
* Мулда
* Нидервиза
* Нојхаузен
* Обершена
* Острау
* Пениг
* Рајнсберг
* Рехенберг-Биненмиле
* Росау
* Росвајн
* Рохлиц
* Таура
* Флеа
* **Фрајберг**
* Франкенберг
* Фрауенштајн
* Хајнихен
* Халсбрике
* Харта
* Хартмансдорф
* Цетлиц
* Чајц-Отевиг
* Штригистал

 | Грб |

 |

|  |  |
| --- | --- |
| Stub icon | *Оваа статија за место во округот Средна Саксонија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 233706782
* GND: 4092857-3

 |

 |
**Гергис** (старогрчки: *Γέργις*), познат и како **Гергит** (старогрчки: Γέργιθος, Гергитос; латински: Gergitus) или **Гергита** (Γέργιθα) или **Гергитес** (Γέργιθες), а подоцна **и Керге**, ― поранешен град во античка Тројада, на север од реката Скамандер. Било населено, според Херодот, со потомци на митските Тевкријанци. Херодот исто така запишува дека го поминала персиската војска на Ксеркс I на пат кон Абидос во 480 г. п.н.е. Во времето на Ксенофонт, Гергис се нарекува силно место; имал акропола и силни ѕидини и бил еден од главните градови на дарданската принцеза Манија. Кралот Атал од Пергам ги преселил жителите на Гергис на место во близина на изворите на Кајкус, од каде потоа наоѓаме место наречено Гергета или Гергитион, во близина на Фриконска Лариса, на територијата на Киме. Некои верувале дека стариот град Гергис бил родното место на Сибила, од каде што на монетите пронајдени таму е втиснат ликот на пророчицата.

Кефалион (Κεφαλίων) или Кефалон (Κεφάλων) од Гергис бил ретор и историчар за време на владеењето на Адријан. Тој го напуштил својот град поради непријателство со неговите владетели и отишол во Сицилија. Напишал многу дела на јонско грчки јазик.

Наоѓалиштето се наоѓа во близина на Каринкали, азиска Турција.

Наводи
------

1. 1 2  Ричард Талберт, уред. (2000). *Барингтонски атлас на грчкиот и римскиот свет*. Princeton University Press. стр. 56, и придружни белешки од директориумот.
2. ↑  Херодот. *Историја*. 5.122.
3. ↑  Херодот. *Историја*. **7.43**.
4. ↑  Ксенофонт. *Грчка историја*. 3.1.15.
5. ↑  Плутарх, *Phoc.* 18; Тит Ливиј. *Ab urbe condita* [*Од основањето на Градот*]. 38.39.
6. ↑  Страбон. *Географија*. xiii. p.589. Броеви на страници кои се однесуваат на изданието од Исак Казобон.
7. ↑  Плиниј Постариот. *Naturalis Historia*. **5.32**.
8. ↑  Стефан Византионски. Етика. *s.v.* Γέργις.
9. ↑  Атенеј Накратиски. *Deipnosophistae*. 6.256.
10. ↑  Страбон. *Географија*. xii. p. 524. Броеви на страници кои се однесуваат на изданието од Исак Казобон.
11. ↑  Страбон. *Географија*. p. 616. Броеви на страници кои се однесуваат на изданието од Исак Казобон.
12. ↑  Suda, kappa, 1449
13. ↑  Лундски универзитет. *Дигитален атлас на Римското Царство*. (англиски)

Public Domain Смит, Вилијам, уред. (1854–1857). „Gergis". *Речник на грчката и римската географија*. Лондон: John Murray.
39°53′55″ N; 26°36′33″ E﻿ / ﻿39.898491° СГШ; 26.609255° ИГД﻿ / 39.898491; 26.609255
**Дедо Иван** — македонски илегален весник, орган на Месниот комитет на КПЈ во Куманово. Весникот се издавал во периодот од 15 август до 15 септември 1941 година и бил пишуван на кумановски дијалект. Објавени се три броја, формат 21 х 17, умножени на партиската техника на циклостил. Одговорен уредник бил Апостол Зордумис – Толи, а членови на редакцијата биле и Бојан Зафировски, Панче Пешев, Кочо Попов и Лазар Соколов. Првото издание е печатено во куќата на Јордан Цеков - Дане.

Во трите излезени броја се печатени статии за борбата на Советскиот Сојуз против Германците, за состојбата во Македонија под окупацијата, за борбата на сите фронтови во Европа и слично.

Како што било испишано во самиот гласник, целта на весникот била:

|  |  |  |
| --- | --- | --- |
| „ | Ов’ј лис има да биде стожер около кога ќе се збере све што је поштено, све што сака да се бори за ослободување на Македонију од туѓи окупатори... | "|

Во врска со името на весникот, во статијата „На сета чесна јавност", („Дедо Иван", бр. 1, 15 август 1941 година) пишува: „Од благодарност што Советскиот Сојуз – Дедо Иван – прв јавно пред целиот свет изјави дека македонскиот народ има право на слобода и рамноправност со сите други народи и што му нуди помош од Црвената армија, која сега со железна тупаница им ја разбива муцката на крвничките германски фашисти, од таа благодарност му го даваме на овој наш весник популарното име на нашиот заштитник СССР – Дедо Иван."

Октомврискиот четврти број, било вонредно издание и името на весникот било променетоо во „*Партизан"*, а целиот бил посветен на излегувањето на Кумановскиот одред.

Наводи
------

1. ↑  *Документи за Народноослободителната војна и Народната револуција во Куманово и Кумановско 1941-1942, (второ дополнето издание), Куманово, мај 1980, 83–181.*
2. 1 2 3  д-р Стојан Киселиновски и др. (2000). *Македонски историски речник*. Скопје: ИНИ. стр. 145. ISBN 9989-624-46-1. Недостасува `|author1=` (help)
3. ↑  *Д-р Боро Мокров, Развојот на македонскиот печат и новинарство (од првите почетоци до 1945 година), Скопје, 1980, 403–406*
4. ↑  Јордан Цеков - Дане, „Бојан Зафировски - Бојчо", Скопје, 2006, 23 стр.
5. ↑  *Зборник трудови од историјата на македонскиот печат, Скопје, 1987, 271–281*
6. ↑  *ДАРМ – Скопје, инв. бр. 240*
7. ↑  Јордан Цеков - Дане, „Бојан Зафировски - Бојчо", Скопје, 2006, 24 стр.

Надворешни врски
----------------

* „Дедо Иван", комплетно трето издание
* Бојан Зафировски, „Д’н’шња и јутрешња Македонија", „Дедо Иван", бр. 3

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
**Девствено море** (руски: *Ювенильное море*) е роман од рускиот писател Андреј Платонов. На македонски јазик, книгата е објавена во 2013 година во издание на "Темплум", како 111 книга во рамките на едицијата "Магма". Преводот од руски јазик е дело на Павел Попов.

Технички одлики
---------------

Книгата е печатена во мал формат (17 сантиметри), во мек повез и има 143 страници. Книгата е каталогизирана во Националната и универзитетска библиотека „Св. Климент Охридски" - Скопје и ја носи меѓународната ознака ISBN 608-4658-20-7. Графичкото уредување и дизајн е дело на фирмата „Кома". На предната корица е наоѓа слика на The Royal Art Lodge, додека на задната корица е даден кус осврт врз книгата и попис на дел од објавените книги во едицијата „Магма". Романот е објавен со поддршка од Министерството за култура на Македонија.

Содржина
--------

Електроинженерот Николај Вермо е испратен во совхозот за месо "Родителското дворче", некаде во степиите на југоистокот од СССР. Таму ги среќава работничката Надежда Бесталоевна, која веднаш му е допаѓа, како и Адријан Умришчев, кој како идеолошки "неразјаснет", е испратен во степата на докажување на неговата чесност. Веднаш по пристигнувањето на Вермо, работничката Ајна, извршува самоубиство. Во совхозот работи и старицата Федератовна, која со голем ентузијазам се посветува на изградбата на социјализмот. На вработените во совхозот Вермо им ги изложува своите планови за разни проекти за зголемување на производството, меѓу кои и идејата за изградба на голем број езера во степата од кои би се напојувал добитокот. За таа цел, тој предлага да се направи динамо-машина со која би се дупчела земјата во степата и така да се дојде до големото подземно море со чиста вода за пиење. Бесталоевна ја набавува потребната опрема, но практичната примена на Вермо пропаѓа. Сепак, нивната надеж не згаснува и Вермо и Бесталоевна патуваат во Америка за експериментално да ги проверат неговите идеи за длабоко дупчење на земјата со електричен пламен и за добивање електрична енергија од светлината на небото.

Наводи
------

1. 1 2  Андреј Платонов, *Девствено море*, Темплум, Скопје, 2013.
Карта на јужните острови во Белизе. Гловерс Риф е долу десно
**Гловерс Риф** (англиски: *Glover's Reef*) е атол во Белизе кој делумно е потопен под вода. Атолот се наоѓа во близина на јужниот брег на Белизе, на околу 45 километри од копното. Атолот ја создава границата на Белиската гребенска бариера и еден од трите атоли во државата, другите два се Турнефе и Лајтхаус Риф.

Топографија
-----------

Поглед кон атолот
Атолот има овална форма и има должина од 32 километри и ширина од 12 километри. Внатрешната лагуна е исполнета со мали карпи. Некои позначајни мали островчиња од кои е составен атолот се Амиунме Ки, Нортист Ки, Лонг Ки, Мидл Ки и Саутвест Ки.

Гловерс Риф е едно од најголемите места со разновиност на гребени во западниот дел на Карибите.

Наводи
------

1. 1 2 3  Glover's Reef Marine Reserve. „Welcome". Government of Belize, Fisheries Department. Архивирано од изворникот на 2010-01-13. Посетено на 2011-04-17.

Надворешни врски
----------------

|  |  |
| --- | --- |
| Ризница | „Гловерс Риф" на Ризницата ? |

Island Expeditions

* Slickrock Adventures
* Ресорт Гловерс Атол

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
**Реде Глобо** (англиски: *Globo Network*, *TV Globo* или наједноставно *Globo*) е една од најголемите телевизиски компании во Бразил на португалски јазик. Почетокот на компанијата датира од 26 април 1965 година. Во Македонија се емитувани повеќе бразилски новели од оваа компанија, меѓу кои најпозната и со најголем успех била Клон, а прва која била прикажана, а воедно и прва теленовела на Балканот, била серијата „Робинката Исаура".

ТВ Компании во Латинска Америка
-------------------------------

* Телевиса
* ТВ Ацтека
* Канал 13
* Телефе
* Веневизион
* РЦН
* Реде Рекорд

Надворешни врски
----------------

* Официјално мрежно место
* Глобо на Твитер
**Демократско-републиканска унија на Македонија (ДРУМ)** — поранешна македонска политичка партија.

Историја
--------

ДРУМ била формирана при крајот на ноември во 2004 година, каде што на основачкото собрание присуствувале околу 500 основачи, членови на ДРУМ. Основачкото Собрание се одржало во Скопје во салата на тогашната општина Чаир. Претседавач бил тогашниот актуелен градоначалник на Чаир, Аце Миленковски. На собранието биле изгласани статутот и програмата на партијата.

За Претседател на партијата била избрана Доста Димовска, за потпретседател Ристо Тошев, а за генерален секретар Аце Миленковски, како и дванаесет членови на извршниот одбор.

Партијата остварувала средби со повеќе блиски партии од други земји како: ЦДУ од Германија, Народна партија на Австрија, СДС и ССД од Бугарија како и со претставници од Европската народна партија. Била воспоставена и соработка со Фондацијата Конрад Аденауер и нивно вклучување во обуката на млади политичари.

На 20 ноември 2005 година се одржал Првиот Конгрес на ДРУМ во Скопје. Од поканети 300 делегати учествувале 280 делегати од општинските одбори на ДРУМ. На конгресот бил избран нов претседател на партијата - д-р Горан Рафајловски, со 278 гласа ЗА, од вкупно 280 делегати. Од страна на Централниот одбор беа избрани: Мирослав Ризински и Дарко Арсов за Потпретседатели и Никола Поп-Илиев за нов генерален секретар на партијата.

Учество на избори
-----------------

Партијата учествувала на локалните избори во 2005 година со свои кандидати за советници и градоначалници. Биле кандидирани советници во шест општини и кадидат за градоначалник во една општина. На овие избори ДРУМ добила осум советнички места во пет Општини или 6,6% од вкупниот број на излезени гласачи.

Во општините Зрновци и Кратово, ДРУМ учествувал со со свои советници во коалицијата на локалната власт и имала еден претседател на совет на Општина Зрновци.

Згаснување
----------

По завршувањето на парламентарните избори во 2006 година, тогашниот претседател на партијата, Горан Рафајловски, поднел оставка поради лошиот изборен резултат. Демократско-републиканската унија на Македонија згаснува на 7 ноември 2006. На 11 ноември 2006 целото членство на ДРУМ, преминало во ВМРО-ДПМНЕ и со тоа Демократско-републиканската унија на Македонија престанала да постои.

Наводи
------

1. ↑  Димовска формира Демократско републиканска унија на Македонија, Утрински весник, 2004
2. ↑  Доста се врати во ВМРО-ДПМНЕ, Вест, 07.11.2006
3. ↑  ДРУМ се врати во ВМРО-ДПМНЕ, архива на time.mk, оригинална вест од Дневник, 07.11.2006
> *Да не се поистоветува со Демократска партија на Македонија*
> 
> 
> 

**Демократска партија (ДП)** — поранешна македонска политичка партија.

Историја
--------

Формирањето на партијата било најавено од страна на Петар Гошев во април 1993 по неговото заминување од Социјалдемократскиот сојуз, кој претходно го предводел. На Гошев му се придружиле неколку поранешни членови од Лигата за демократија, која била распуштена во мај истата година, како и членови од три помали партии, ВМРО-Илинден слободни демократи, Зелена партија и Реформската партија на Охрид. Основачкото собрание било одржано на 27 јуни.

Партијата ја засновала својата платформа на ниски даноци и приватизација по пат на ваучери. На парламентарните избори во 1994 година партијата го освоила третото место во првиот круг од изборите со освоени 108.872 гласови или 11,0% од вкупниот број на гласови,, но поради бојкотот на вториот круг не успеала да освои пратенички мандат. Покрај изразениот протест за бојкот, ДП била обвинета за прекршување на забраната за водење кампања 48 часа пред одржувањето на изборите со тоа што биле поставувани промотивни постери во Куманово, па затоа била казнета со парична казна во износ од 25.000 денари

Во април 1997 година, партијата се споила со Либералната партија и ја формирале Либерално-демократската партија чиј прв водач станал Гошев.

Покрај спојувањето, отсек од партијата учествувал на парламентарните избори во 1998 како дел од коалиција со МААК - Конзервативна партија и Македонска алијанса. Коалицијата освоила помалку од 1% од гласовите во двата круга и не успала да освои пратенички мандат. По овие избори, Демократската партија повеќе не учествува на ниеден последователен изборен циклус и се распушта.

Наводи
------

1. ↑  IRI Election Observation Mission: Macedonia: October 30, 1994 Архивирано на 14 јули 2014 г. IRI
2. ↑  Nohlen, D & Stöver, P (2010) *Elections in Europe: A data handbook*, p1288 ISBN 978-3-8329-5609-7
3. ↑  Liberal Democratic Party, LDP Balkan Insight
4. ↑  Nohlen & Stöver, p1281
**Грб на Братислава** ― грбот на Братислава (германски: *Preßburg*, унгарски: *Pozsony*), Словачка, кој е користен од 1436 година кога Сигизмунд Луксембуршки му доделил на градот право да користи сопствен грб. Грбот прикажува, на црвена доцноготска позадина, сребрено утврдување со три кули со порта во средината. На врвот на секоја кула има две златни сфери и во портата златна полукрената врата на подигнување.

Вообичаена заблуда е дека грбот го претставува Братиславскиот замок или која било од четирите средновековни порти на градот (Михаелова порта, Лаврентиева порта, Рибја портат или Порта на риболовците или портата Видрица).[] Во стварноста, тоа едноставно покажува општ приказ на еден средновековен град.

 Висечки врати на кревање во Стариот град на Братислава, кој го прикажува грбот на градот во средината.

Поврзано
--------

* Грб на Словачка

Наводи
------

1. ↑  „Description of coat of arms of Bratislava". *www.bratislava.sk* (словачки). Архивирано од изворникот на 1 мај 2007.

Надворешни врски
----------------

* Грб на Братислава
Воденица во Ривица
**Воденицата во Ривица**, се наоѓа во општина Ириг, таа била изградена во 1800 година, според натписот што постоел во близина на влезот и има статус на споменик на културата од големо значење.

Изглед
------

Воденицата со исправено тркало во Ривица, изградена според натписот, би била една од најстарите зачувани воденици во Срем. Таа била заедничка, што значи дека имало повеќе сопственици, со воспоставен ред за мелење на секој од нив. Изградена е од тврд материјал, покриена со кал и варосувана, освен од фронталната страна, каде што имало дрвено тркало со голем пречник, на чии шилци во дрвено корито паѓала водата од брегот. Се наоѓа во атарот на селото Јазавац.

Поради изградбата на езерото е пренесено во 1974 година на денешната локација, на неколку стотини метри од оригиналното место каде што била изградена. Во новата ѕидарска зграда на воденицата е пренесен сочуваниот механизам за мелење. Иако е делумно зачуван, тој е вон употреба, бидејќи нема воденички јаз или вода што би го поместила.

Поврзано
--------

* Список на споменици на културата во областа Срем
* Спомениците на културата од големо значење

Наводи
------

Надворешни врски
----------------

* Портал: Србија

* „Воденица - културни споменици во Србија". САНУ (на српски).
* Список на културни споменици од големо значење во Војводина
* Републички завод за заштита на спомениците на културата - Белград Архивирано на 6 февруари 2021 г.
* Список на споменици
* Републички завод за заштита на спомениците на културата-Белград / База на недвижен културен имот

Напомена: Содржината на оваа статија е делумно или целосно преземена од http://www.sanu.ac.rs. Носителот на авторските права на материјалот дал дозвола за негово објавување под бесплатна лиценца. Доказ за тоа е на системот, а бројот на билети со конкретна лиценца е 2009072410055859 .